rlitschk/wikidir huggingface dataset:
Dr Fritz Hauser (* 3. Juni 1884 z Baasel; † 26. Merz 1941 z Bäärn) isch e soziaaldemokratische Schwizer Politiker gsi. Dr Fritz Hauser isch dr Soon vom ene Schniidergsell us Südbaade gsi. Er het en Usbildig zum Brimaar- und Middelschuelleerer gmacht und denn Nazionaalökonomii an dr Uni Baasel studiert. 1915 isch er zum Dr. phil. bromoviert. Als Mitgliid vo dr Sozialdemokraatische Bardei het er e politischi Karriere gha: 1911–1918 isch er im Groosse Root vom Kanton Basel-Stadt gsässe, 1918–1941 isch er Regierigsroot gsi. Er het d Gründig vo der staatlige Witwe- und Waisekasse gförderet, d Iifüerig vo dr obligatoorische Umfallversicherig für Schüeler, d Schuelfürsorg, Maturidäätskürs für Erwaggseni und d Volkshochschuel. As Vorsteer vom Erziejigsdepartemänt ab 1919 het er d Baasler Bildigs- und Kultuurbolitik massgääblig brägt. In sinere Amtszit isch s Schuel- und des Uniwversidäätsgsetz rewidiert worde, dr Kunstkredit Baasel-Stadt gründet worde und si s Basler Kunstmuseum und s Kollegiehuus vo dr Uniwersidäät Baasel am Petersblatz baut worde. Vo 1919 bis 1941 isch er im Nazionaalroot gsässe, und 1937–1938 si Bresidänt gsi. Noch em Aaschluss vo Ööstriich an s Nazidütschland het dr Hauser d Broklamazioon vom Bundesroot und de Frakzioone zur Nöitralidäät vo dr Schwiz understützt. Im Nazionaalroot het sich
E Deenig cha Verschides ghäisse: d Verlengerig vomene Körper under Belaschtig, lueg Dehnung (Physik) d Verlengerig vomenen uursprünglich churze Vokaal, lueg Quantität (Linguistik) s Sich-Verzie vo der Èèrdchruschten und au vo Täil vom Èèrdmantel wäge täktoonische Prozäss; lueg Extension (Geologie)
S Bundesstrofgricht isch e aidgnessisch Gricht mit Sitz z Bellinzona. S isch gschaffe wore, wu s Strofprozässrächt vu dr Jkanten un dr Aidgnosseschaft verainhatligt wore isch, un het d Arbet aafangs 2004 ufgnuu. Artikel 191a Absatz 1 vu dr Bundesverfassig bstimmt: «Der Bund bestellt ein Strafgericht; dieses beurteilt erstinstanzlich Straffälle, die das Gesetz der Gerichtsbarkeit des Bundes zuweist. Das Gesetz kann weitere Zuständigkeiten des Bundesstrafgerichts begründen.» S Bundesgesetz über die Organisation der Strafbehörden des Bundes reglet Stellig, Organisation un Zueständigkait vum Bundesstrofgricht un s aawändbar Verfahresrächt. S Bundesstrofgricht het in sym Organisationsreglement au d Grichtsorganisation un -verwaltig greglet. S Bundesstrofgricht urdailt in dr erschte Inschtanz dur sy Strofchammere iber sälli Strofsache, wu s Gsetz in dr Grichtsbarkait vu dr Aidgnosseschaft unterstellt; primär die in Artikel 23 un 24 vu dr Schwyzerische Strofprozässornig ufglischtete Delikt. Derzue chunnt s Urdaile iber anderi Strof- un Verwaltígsstroftatbständ, wu s Bundesstrofgricht no andere Bundesgsetz derfir zueständig isch. S Bundesstrofgricht urdailt in Bundesstrofverfahre au dur sy Bschwärdechammere Bschwärde gege Verfahreshandlige vu dr Bolizei, vu dr Bundesaawaltschaft, gege Entschaid vu dr aigene Strofchammere un vum Zwangsmaßnahmegricht. Derzue het d Bschwärdechammere noch em Gsetz au no verschideni anderi Zueständigkaite. Dodrunter stäche vu dr Zahl här un au vu
Dr Zwaita Vàtikàànischa Konzil (kurz àui II. Vàtikànum odd’r Vàtikànum II; làtiin. Concilium Oecumenicum Vaticanum Secundum) hàt vum 11. Oktoower 1962 bis àm 8. Dezamber 1965 ìn dr Vàtikàànschtàdt schtàttgfunda. Ar wìrd vu dr reemisch-kàthoolischa Kìrìch àls ìhr 21. Öikümeenischer Konzil ààglüagt. Iigrüafa worra-n-ìsch’r vum Pàpscht Johànnis XXIII., mìt’m Ziil, ìn dr Kìrìch a näija Pàschtoràl mìt’ra öikümeenischa Rìchtung z’ gaa. Ìn’ra Äffnungsreeda-n-uff Làtiinisch hàt dr Johànnis XIII. gsajt, àss d’ dogmààtischa Lehrsatz vu dr kàthoolischa Glàuiwa ànders üüssgdruckt solla wara, fìr àss d’ Litt vum geegawartiga Zittàlter sìe bass’r verschtànda. Noh-n-em Tood vum Johànnis XXIII. ànna 1963 hàt dr Pàpscht Pooli VI. dr Konzil wittergmàcht un ànna 1965 schlussgmàcht. Ìm Konzil hàt maa mehrera Äntschaidunga gtroffa, bsunders um d’ Litürgii, d’ Ekklesiologii, d’ Religioonsfräihait ìn dr bìrgerliga Schtààtsordnung, un d’ Beziihunga züa da àndra Religioona un da Nìt-glàuiwiga. Dr Zwaita Vàtikàànischa Konzil wìrd àls dr wìchtigschta-n-Ärraigniss ìn dr Kàthoolischa Kìrìch ìm 20. Joohrhundert ààglüagt. Unter da Tailnammer àm Konzil sìnn d’ kìnftiga Papscht Johànnis Pooli I., Johànnis Pooli II. un Benedikt XVI. gsìì. Vor era Pàpschtmass uff’m Konzil A Tribüüna mìt da Konzilsvattera Ainiga vu da Konzilsvattera. Ìm Vordergrund ìsch dr Litürgiiwìssaschàftler Aimé-Georges Martimort Konzilsvattera vor àm Petersdom Commons:
D Gsellschaft für Schwizerischi Kunstgschicht GSK isch e Schwizer Kultuurveräin mit Gschäftsstelle z Bäärn und Lugaano. Si widmet sich dr Erforschig vo architekdoonische Züügniss und will die ere bräitere Öffentligkäit zuegänglig mache und git e Hufe Publikazioone uuse. Dr Schweerpunggt lit uf dr Buechräije Die Kunstdenkmäler der Schweiz. 1880 isch dr Verein für die Erhaltung vaterländischer Kunstdenkmäler gründet worde, wo Gäld gsammlet het, zum Publikazioone (Abhandlige, Fotografie, Radierige usw.) über histoorischi Baudänkmööler und die gratis an d Mitgliider vom Veräin verdäilt het, und zum Kunstwärk und Alterdümer z chaufe oder restauriere und die Schwizer Museeum z überloo. Wo dr Bund s Schwizerische Landesmuseum gründet het, het sich daas um dr Chauf vo de Alterdümer kümmeret und nüme d GSK. Die het sich vo denn aa ufs Inwentarisiere, Konserwiere und Restauriere vo histoorische Bau- und Kunstwärk und uf Usgrabige konzentriert. S Landesmuseeum het 1899 dr Anzeiger für schweizerische Altertumskunde as offiziells Orgaan vo dr Gsellschaft afo uusegee und vo 1901 au s Mitteilungen, wo die groossformatige und farbige Monografiie über Kunstwärk abglööst häi. Wo 1915 en Äidgenössischi Kommissioon für Dänkmolpflääg (EKD) het d Gsellschaft au d Verantwordig für d Dänkmolpflääg ufgee und die publizistischi Aarbet isch zu iirer Hauptdäätikäit worde. Si
48.15083333333311.580277777778Koordinate: 48° 9′ 3″ N, 11° 34′ 49″ O D Ludwig-Maximilians-Universität München (churz Uniwersidäät Münche oder LMU) isch en Uniwersidäät z Münche. Si isch 1472 z Ingolstadt gründet worde, im Joor 1800 uf Landshuet und 1826 schliesslig uf Münche züüglet. Si isch noch iirem Gründer Herzog Ludwig IX. und em bayrische Köönig Maximilian I. Joseph, wo si uf Landshuet ghoolt het, benennt. Im Wintersemester 2019/20 si über 52'000 Studierendi iigschriibe gsi. Mee as 750 Brofässer leere an 18 Fakultääte, wo mit 150 Studiegäng e bräits Spektrum vo Fächer biete, drunder si e baar Fächer, wo s sust im dütschsproochige Ruum nit git. D Geböid si über meereri Standort im Groossruum Münche verdäilt. Zentraali Iirichdige und die mäiste Instidut lige nördlig vo dr Stadtmiddi in dr Maxvorstadt im Kunstareal Münche. 14 Nobelbriisdreeger si – in underschidlige Faase vo iirer wüsseschaftlige Karrieere – an dr LMU däätig gsi. D LMU wird sit 2005 im Raame vo dr Exzellenziniziatiive vom Bund und de Länder gförderet. Laetitia Boehm (Hrsg.): Biographisches Lexikon der Ludwig-Maximilians-Universität München. Duncker und Humblot, Berlin 1998, ISBN 3-428-09267-8. Helmut Böhm: Von der Selbstverwaltung zum Führerprinzip: die Universität München in den ersten Jahren des Dritten Reiches (1933-1936) (= Ludivico Maximilianea Forschungen 15),
Di Internazionale Filmfeschtspiil vu Cannes (franzöösisch le Festival de Cannes) zelle zue dr wältwyt wiichtigschte Filmfeschtival. Si wäre syter anne 1946 all Johr im Mai an der Côte d’Azur veraastaltet. Hauptveraastaltigsort z Cannes isch s Palais des Festivals et des Congrès. As Hauptpryys fir dr beschte vum Internazionale Wettbewärb wird di Guldi Balme vergee. Kunzipiert wore sin d Filmfeschtspiil uf Initiative vum franzesische Bildigs- un Kulturminischter Jean Zay. Urspringli scho fir s Johr 1939 blant, hän di eerschte Internazionale Filmfeschtspiil vu Cannes dur dr Zweet Wältchrieg zum eeschte Mool vum 20. Septämber bis 5. Oktober 1946 stattgfunde. 1948 un 1950 isch s Feschtival wäge Finanzierigsschwirigkaite uusgfalle. Anne 1955 isch dr bescht Film zum eerschte Mool mit dr Guldine Balme uuszaichnet wore. D Trophäe, wu di franzesisch Juwelieri Lucienne Lazon entworfe ghaa het, het dr bis dert vergee „Grand Prix“ abgleest. Wäg dr Pariser Mai-Uurueje isch d Feschtival 1968 am 19. Mai abbroche wore. Scho am Voroobe isch dr Louis Malle as Mitgliid vu dr Jury zruggdrätte. Dr Malle, dr François Truffaut, dr Claude Berri, dr Jean-Gabriel Albicocco, dr Claude Lelouch, dr Roman Polański un dr Jean-Luc Godard sin in Große Saal vum Palais des Festivals vordrunge un hän gforderet, ass
Radio BIP (franzesisch : Bisontine, Indépendante et Populaire) isch e lokale Radiosänder, wu in dr Region Franche-Comté aktiv isch.. Dr Sänder isch in dr Johr 1977/78 as Priatesänder aagfange un 1981 as freie Radiosänder nei grindet wore.. Är isch organisiert as gmainnitzige Verain. Website Radio BIP Clément Jeannin - France 3, « Feuilleton : la Saga Radio BIP », 2019. (frànzeesch) Dominique Auzias und Jean-Paul Labourdette, « Petit Futé édition Bourgogne 2018/2019 », le Petit Futé, 2018, ISBN: 979-10-331-9184-1 Schoop.fr, « radio 25/radio BIP ».
Dr Rudolf Sandreuter (* 1868, † 1926) isch e Baasler Archidekt gsi. Dr Rudolf Sandreuter het si Karrieere as sälbständge Archdekt mit 31 aagfange. Am Aafang het er mit em Wilhelm H. Fichter-Liebi zämmegschafft und z Baasel Äifamiliehüüser im barocke, klassizistische und spootgootische Stiil baut. Iir letschts gmäinsaams Wärk isch 1899 e Gschäfts- und Woonhuus in dr Spaale gsi. S Bardeer isch us Granit, die oobere drei Stöck us gäälem Sandstäi baut. D Fänster im Bardeer si Rundboogefänster In däm Joor isch au die nöi Müüli vo dr Aktienmühle Basel AG in Bedriib gnoo worde. Das isch äini vo de erste groosse Brodukzioonsaalaage im Klybeck gsi mit ere äigene Dampfdurbiine und eme Aaschlussgläis an die Groossherzoogligi Baadischi Baan. 1904 isch dr vierstöckig Chopfbau am Fischmäärt zwüsche dr Määrtgass und dr Stadthuusgass fertig worde, wo d Aasicht an dr Süüdsite vom Blatz mit sinere Juugedstiilfassaade us rootem Sandstäi und sim riisige Atelieefänster im Dachstock brägt. Im Bardeer isch d Siidehandlig Hoch iigmietet gsi und im Ateliee dr Fotigraf Alfred Kugler. 1912 het dr Sandreuter s Silo für d Baasler Laagerhuusgsellschaft (BLG) baut, wo äine vo de ganz früeje Iisebetonbaute z Baasel isch. Er isch e wichdige Laagerblatz für Geträid und Gaggoboone
D Jucker Farm AG, wo umgangssprachlich Jucker gheisst, isch än landwirtschaftlichä Betrib z Seegrebe. Näbät ganz normalä Landwirtschaftsprodukt gits sehr viel Chürbis. Nöd all uf däm Höf verchauftä Produkt chömäd vom Jucker, wobi das vor allem d'Kürbisusstellig i Ludwigsburg betrifft. Jedes Jahr im Herbst findet ä Usstellig statt. Diä ganzi chann mehr z Dütschland (Ludwigsburg) findä. I dä Schwiz isch d Usstellig uf all Höf verteilt, wil di örtlich Infrastruktur nöd uf ä risigi Usstellig usgmacht isch. Juckerhof Juckerhof und Restaurant Chürbisuusstellig 2014 Hoflade
S Zentrum für Gschlächderforschig vo dr Uniwersidäät Baasel befindet sich am Rhiisprung 21 z Baasel mit dr äinzige Bibliotheek für interdisziplinääri Forschigsliddratuur im Beriich vo dr Gschlächterforschig und dr Feministische Theologii in dr Schwiz. S Geböid isch under Dänggmolschutz und stoot am Abhang vom Münsterhüügel uf e Rhii zue. Dr Iigang isch uf em Hüügel im ooberste Stock. Vom Rhii us gsee het s Geböid säggs Stöck. S Geböid stammt us em 15. Joorhundert und isch emol s stedtische Kornhuus gsi. 1817 het s dr Siidefabrikant Peter Bischoff kauft und zun ere Woonig und Fabrikazioonsrüüm umbaut. Gege s Ändi vom 19. Joorhundert het dr Kantoon d Liigeschaft erworbe und für s Baudepartemänt brucht. Spööter het er s dr Uniwersidäät überloo für s Mathematische Institut. Wo daas mit em Instidut für Informatik zsämmedoo worde isch und 2014 an d Spiegelgass 1 züüglet isch, het d Bausubstanz e grundleegendi Sanierig und Aabassig an die gältende Norme brucht wie Brand- und Ärdbeebeschutz, Zuegang für Behindereti usw. 2015 bis 2016 isch s Geböid renowiert worde. Sibylle Schärer: «Gebäudesanierung am Münsterhügel» S Hoochbauamt vom Kantoon Baasel: «Rheinsprung 21, Instandsetzung»
Dr Fritz Brühlmann (* 26. Juli 1936 z Schafuuse; † 9. Juni 2022 z Züri) isch e Schwyzer Fahrradmechaniker gsii. Anne 1972 isch er dr eerscht hauptamtlige Mechaniker vu dr Schwyzer Nazionalmannschaften im Radsport wore, des isch er mit Unterbrich bis zur Bahn-EM 2015 z Gränche blibe. Dr Fritz Brühlmann isch uf eme Buurehof ufgagse un het Mebelschryner glehrt. Im Alter vu 17 Johr het er as Amateur aafange Laischtigsradsport drybe. Am liebschte isch er uf dr Bahnränne – Sprint, Pinktfahre, Mannschaftsverfolgig un Zwaier-Mannschaftsfahre – uf dr Uffige Rännbahn Züri-Oerlike un im Zürcher Hallestadion gfahre. No syre aktive Radsportzyt het dr Brühlmann zeerscht in sym Beruef gschafft, wun er glehrt ghaa het. Anne 1967 het en dr domolig Schwyzer Nazionaltrainer Oscar Plattner bäte, bi dr Guatemala-Rundfahrt no dr Reder vu dr Schwyzer Nazionalmannschaft z luege. Aafangs het er in Dailzyt fir dr Schwyzer Radsportverband gschafft, ab 1972 isch er sällem sy eerschte hauptamtlige Mechaniker fir d Nazionalmannschafte in dr verschidene Diszipline wore. Syterhär hän Athlete, wu är no dr Reder gluegt ghaa het, iber 170 Medaille bi Olympischen Spiil, Wält- un Europamaischterschafte gholt, är sälber isch bi iber 100 internazionale Wettbewärb as Nazionalmechaniker vor Ort gsii. Är het au sälber
S Händel-Wärk-Verzäichnis (HWV) isch s Verzäichnis vo de Wärk vom Georg Friedrich Händel, wo am mäiste brucht wird. Es isch themaatisch gordnet und isch zwüsche 1978 und 1986 vom Bernd Baselt as Verzeichnis der Werke Georg Friedrich Händels im Händel-Joorbuech (HJb) vorgläit worde. Sithäär het s e baar Erwitrige und Korrektuure gee, die ursprüngligi Nummerierig wird aber witer verwändet. Dr themaatisch Kataloog stellt vo jeedem äinzelne Wärk d Aafangstakt daar und liiferet umfangriichi Informazioone (z. B. zu handschriftlige Kwelle, Früedruck usw.). Früeneri Verzäichniss vo de Wärk vom Händel existiere under anderem vo: John Mainwaring (London 1760), uf Dütsch übersetzt vom Johann Mattheson (Hamburg 1761) Charles Burney (London 1785), dütsch vom J. J. Eschenburg (Berlin/Stettin 1785) W. S. Rockstro (London 1883) W. C. Smith (HJb 1956) A. C. Bell (1972) Werkverzeichnis Händels wahlweise sortiert nach HWV, Opuszahl, Entstehungsjahr, Titel und Musikgattung Katalog nach HWV (von Brad Leissa)
E Konziil (vo latiin. concilium „Root, Zsämmekumft“) oder e Sünoode (vo altgriechisch σύνοδος sýnodos „Dräffe‚ Zsämmekumft“) isch e Versammlig von ere Chille, wo uf ere mäistens die bischöflige Gwalte, Leere, Läitig und Häiligung besproche wärde. Die latiinischi und griechischi Bezäichnig wärde in iirer ursprünglige Form mäistens sünonüüm verwändet. Spööter het sich in dr Westchille e Differenzierig entwigglet zwüschen em Konziil as Versammlig vo alle Bischöf von ere Chille (Zwäits Vatikaanischs Konziil, Partikulaarkonziil) und dr eender regionaal oder thematisch usgrichdete Sünoode (Würzburger Sünoode, Diözesaansünoode). In de nit-röömische Chille het mä von ere Ökumeenische Sünoode greedet, wenn si überregionaal gsi isch und (mögligst) alli Bischöf vo dr Christehäit umfasst het. In de slaawische Chille het sich die maskulini Form „dr Sünood“ duuregsetzt (Häilige Sünood). E stimmberächdigte Däilnäämer wird as Konzilsvadder oder Sünodaale(r) bezäichnet. Noch dr Theorii vom Konziliarismus chönne d Entschäidige vo de Konziil under bestimmte Vorussetzige die höggsti Autoridäät beaaspruche, und dr vorsitzendi Bischof oder Patriarch (z Room dr Bapst) muess e sonige Entschäid akzeptiere. As Bedingig drfüür gältet, ass s Konziil formaal korrekt iiberuefe isch und die ganzi Christehäit duet representiere. Nicolaus von Cues: De maioritate auctoritatis sacrorum conciliorum supra auctoritatem papae 1433. Christian Lange: Einführung in die allgemeinen Konzilien.
S Waarehuus S. Knopf (im Fryburger Dialäkt s Knopfe) isch e Ainzelhandelsunternäme z Fryburg gsii, wu Ändi 19. Jorhundert vum jiidische Chaufmann Sally Knopf (aigetli Simon Knopf; 1845–1922) grindet wooren isch. Anderi Familiemitgliider, vor allem syni Brieder Max, Moritz un Albert, sin au Chauflyt gsii, lueg Waarehyyser Knopf. Am 20. Merz 1887 het im Oobergschoss vu dr Chaiserstrooß 32 (hite Kaiser-Joseph-Straße/Ecke Weberstraße) s Strassburger Engros-Lager M. Knopf ufgmacht, wu vu Aafang aa em Sally Knopf un syre Frau Rebekka gheert het. Anne 1895 sin si ins Oobergschoss vum Gebei Chaiserstrooß 60 (Kaiser-Joseph-Straße 192) umzooge. Dr Knopf het 1898 fir 175.000 Maark s ganmz Huus 60 gchauft, 1904 fir 400.000 Maark d Nr. 62 links dernääbe un 1910 fir 290.000 Maark mit dr Nr. 58 au s räächt Noochberhuus. S Huus Nr. 60 het dr Knopf abrysse un vum Fryburger Architäkt Friedrich Ploch dur e Waarehuus ersetze loo, wu grooßi Fänschter in dr eerschte drei vu syne vier Stockwäärch ghaa het. Wu s Huus 62 vis-à-vis vu dr Minschtergass anne 1904 vu dr Fryburger Architäkt Walther un Jacobsen as Juugedschtiil-Chaufhuus umgstaltet wooren isch, sin 1910 di baide Noochbergebei zue re zuenige Sandschtaifassaad umböue woore. Si het neoklassizistischi Elemänt mit Juugedschtiilmerkmool verbunde
← 2017Pàrlàmantswàhl vu 2022 ìm Frànkrììch2027 → àm äärschta Wàhlgàng – Vorlàuifig Andärgabniss % 30 20 10 0 25,75 25,66 18,68 10,42 4,24 3,14 Vorlage:Wahldiagramm/Wartung/Alternative_Farbe 2,67 2,33 7,11 ECa NUPESb RNc LR REC DVG ECO DVD Sunscht.i Gwinn un Verluscht im Verglych zue 2017 %p 6 4 2 0 -2 -4 -6 -8 −6,57 +0,18 +5,48 −5,35 +4,24 +1,54 +2,67 −0,43 −1,76 ECa NUPESb RNc LR REC DVG ECO DVD Sunscht.i Vorlage:Wahldiagramm/Wartung/Anmerkungen Anmerkungen: a ànna 2017: LREM un MoDem b ànna 2017: FI, EELV, PS & PCF c ànna 2017: Front National i u. a.: Diwärs Zäntrum, Regionàlìschta, PRG, UDI un Àndra Vorlage:Wahldiagramm/Wartung/Fehler in der Farbeingabe - Dunkel Àm 12. un 19. Jüüni 2022 hann d’ Pàrlàmantswàhla-n-ìm Frànkrììch schtàttgfunda. Ìn zwai Wàhlrunda hann m’r d’ 577 Àbgoordneta vu dr 16. Nàzionààlversàmmlung vu dr Fìmfta Repüblik gwählt. Vorhar ìsch àn dr Presidàntschàftswàhl vu 2022 dr Emmanuel Macron wìedergwählt worra gsìì. Fìr d’ Üüsslàndsfrànzoosa, wia zem Biischpìel ìm Diitschlànd, ìsch dr äärschta Wàhlgàng schuu-n-àm 5. Jüüni gsìì. Vor dam Dàtum hann sa ìm Internet känna wälla —dia Meegligkait hàt’s bii dr Presidàntschàftswàhl nìt gaa. Resültààta vu dr Pàrlàmantswàhl vu 2017 (äärschter Wàhlgàng) % 30 20 10 0 28,21 15,77 13,20 11,02 7,44
Dr Rassemblement National (RN, Elsässerdiitsch Nàzionààla Versàmmlung; bis Jüüni 2018: Front National, FN, Nàzionààler Front) ìsch a rachtspopülìschta bis rachtsextreema Pàrtäi ìm Frànkrììch. Grìnda worra-n-ìsch sa ànna 1972 vu Mìtglìeder vum ehamààliga neofàschìschta Beweegung Ordre Nouveau. Vu siinera Grìndung bis 2011 ìsch sa vum Jean-Marie Le Pen glaita worra. Ànna 2011 hàt ìhm siina Tochter Marine Le Pen àls Vorsìtzenda vu dr Pàrtäi noohgfolgt. Bekànnt worra-n-ìsch dr Front national ìn da Joohra 1980, bsunders àn da Pàrlàmantswàhla vu 1986. Dr Jean-Marie Le Pen ìsch fìmf Mol Kàndidààt àn Presidàntschàftswàhla gsìì; ànna 2002 ìsch’r bis àn dr zwaita Runda vu dr Presidàntswàhl glunga, wu-n-’r geega dr Jacques Chirac verloora hàt. Drnooh hàt dr FN wittera Ärfolga ghàà. Ìn da Presidàntswàhla vu 2017 un 2022 ìsch eewafàlls bis àm zwaita Wàhlgàng glunga. Daniela Heimberger: Der Front National im Elsass. Rechtsextremismus in Frankreich. Eine regionale Wahlanalyse. Hrsg.: VS Verlag für Sozialwissenschaften. Westdeutscher Verlag, 2001, ISBN 978-3-531-13700-1 (244 S., Iigschränkti Vorschau uf books.google.de). Commons: Rassemblement National (Front National) – Sammlig vo Multimediadateie D’ offiziälla Websitta vum Rassemblement national (frànzeesch) Hugo Domenach: Rassemblement national, le vaisseau fantôme de Marine Le Pen. In: Le Point. 13. Dezember 2019, archiviert vom Original am 28. April 2022; abgruefen
Les Républicains (LR, elsassisch „D’ Repüblikààner“; bis ìm Mai 2015 Union pour un mouvement populaire, UMP, „Unioon fìr a Volksbeweegung“) ìsch a politischa Pàrtäi ìm Frànkrììch, wo-n-ìm Joohr 2002 üss mehrera Pàrtäija vum Mìtta-Rechts-Schpäktrum äntschtànda-n-ìsch. A wìchtiger Tail vu dr Pàrtäi schteht ìn dr Tràdizioon vum Gaullischmus, àwwer ’s gìtt àui konsärwàtiiwa, chrìschtdemokrààtischa un liberààla bzw. rachtsliberààla Schtreemunga. Les Républicains gheera züa dr Öiropäischa Volkspàrtäi un züa dr Zäntrìscht Demokrààtischa Internàzionààla, ema waltwitta Forum vu chrìschtdemokrààtischa Pàrtäija. Sitter ìhrer Grìndung sìnn zwai frànzeescha Schtààtspresidànta üss Les Républicains gsìì: dr Jacques Chirac un dr Nicolas Sarkozy. Dr ehamààliga Premierminìschter Édouard Philippe ìsch àui Mìtglìed vu Les Républicains gsìì, vor äbb’r ìm Oktoower 2017 üss dr Pàrtäi üüssgschlossa worra-n-ìsch. Commons: Les Républicains – Sammlig vo Multimediadateie D’ offiziälla Websitta vu Les Républicains (frànzeesch) Thomas Legrand: L'UMP devient "Les Républicains". France Inter, 15. April 2015, abgruefen am 13. Juni 2022 (französisch). Noh-n-em Brexit (vor àm Brexit 7 vu 74) Sarkozy-Partei UMP wird zu „Die Republikaner“ – Neustart mit neuem Namen. In: Tagesschau. Abgruefen am 13. Juni 2022. Normdate: GND: 1161958940 | VIAF: 7146574860738151497
Reconquête ìsch a rachtsextreema Pàrtäi ìm Frànkrììch, wo dr Éric Zemmour ànna 2021 grìnda hàt. Àm 25. Janner 2022 hàt maa-n-offiziäll a Mìtglìedzerzààhl vu 85.000 fäschtgschtällt. Àm 8. Hornung 2022 hàt d’ Pàrtäi ärkläärt, àss sa mehr àss 100.000 Mìtglìeder zeehlt hàt. Domìt ìsch Reconquête d’ zwaitgreeschta frànzeescha Pàrtäi noh Les Républicains. Unter da wìchtiga Mìtglìeder sìnn dr Gilbert Collard (Eehrapresidànt), d’ Christine Boutin, dr Philippe de Villiers, dr Patrick Buisson un d’ Marion Maréchal (schtällvertrattenda Vorsìtzenda). Commons: Reconquête – Sammlig vo Multimediadateie D’ offiziälla Websitta vu Reconquête (frànzeesch) Louis Mollier-Sabet: Défections au RN : tectonique des plaques à l’extrême droite. Public Sénat, abgruefen am 18. März 2022 (französisch). Claire Levenson: National Conservatisme : l’extrême droite américaine fan d’Éric Zemmour. In: Marianne. Abgruefen am 18. März 2022 (französisch). Comment Zemmour veut avaler la droite souverainiste. In: Le Bien Public. Abgruefen am 18. März 2022 (französisch). Paul Laubacher: Le Pen et Zemmour, deux nuances d’euroscepticisme. In: L’Opinion. Abgruefen am 18. März 2022 (französisch). Économie : Le programme d’Éric Zemmour. Progràmm vum Éric Zemmour, abgruefen am 18. März 2022 (französisch). Victor Chabert: Europe1: Eric Zemmour va faire constater par huissier de justice ses fichiers adhérents et donateurs. Abgruefen am 18. März 2022
Unser Land bezaichnet: Unser Land (Fernsehsendung), a Informàzioons- un Rootgaawersandung vum Bairischa Rundfunk Unser Land (Kärnten), a Verseehnungsinitiàtiiwa zwìscha da diitsch- un sloweenischschproochiga Volksgruppa-n-ìm eeschtriicha Bundeslànd Kärnta Unser Land (Partei), a regionàlìschta Pàrtäi ìm Elsàss
Horn säit mä eme Uswuggs am Chopf vo de Rinderartige und vo de Naashörner. Im überdräite Sinn wärde au äänligi Körperdäil vo andere Dier as „Horn“ bezäichnet. S gmäingermaanische Wort middelhoochdütsch, althoochdütsch horn isch, wie z. B. au s latiinische Wort cornu, wo s gliiche bedütet, e Bildig zu dr indogermaanische Wurzle *ker[ə]- „Horn“, „Gweih“, wo au d Wörter Hirni und Hiirsch und latiinisch cervus druf zrugggöön. S Horn vo de Rinderartige (Bovidae), ere Familie vo de Wiiderchöijer, wo under anderem d Antilope, d Rinder, Schoof und Gäisse drzueghööre, isch e hoole Üüberzuug über e Chnochezapfe, wo mit ere guet durbluetete Hutschicht überzooge isch. Im Geegesatz drzue stoot d Familie vo de Hirsch (Cervidae), wo Gwei dräit. Die bestöön us Chnoche- und nit us Hornsubstanz. Hörner waggse im Geegesatz zu Gweih e ganzes Lääbe lang. Bi fast alle Horndrääger häi d Männli und d Wiibli Hörner, bi de Wiibli si si mäistens chliiner. S Horn vo de Naashörner isch e soliide Uswuggs, wo us verchläbte Borste bestoot. Mä cha s wie Hoor oder Fingerneegel stutze, ooni im Dier weezdue. Das macht mä zum Bispil im Dierschutz, wil d Naashörner fast nume wäge iire Hörner gjagt wärde: E Naashorn ooni Horn